Rachel Portman

Rachel Portman (født 11. desember 1960 i Sussex, England) er en engelsk filmkomponist. Hun startet tidlig å interessere seg for musikk og skrev sine første komposisjoner som 14-åring. Hun studerte musikk ved Worcester College i Oxford. I studietiden skrev hun flere komposisjoner for teater- og filmproduksjoner. Hun skrev også musikk til Channel 4 og BBC-serier som «Storyteller» «Four Days in July». 

Portman er mest kjent for filmmusikken til filmer som Chocolat og Siderhusreglene, og hun ble nominert til Oscar for musikken til begge disse filmene. Hun har skrevet musikk til et hundretalls filmer, teaterforestillinger og serier. 

I 1996 vant hun som første kvinnelige komponist en Academy Award (Oscar) for filmusikken til Emma i kategorien beste musikal/komedie. 

I tillegg til filmmusikk har hun blant annet komponert operaen The Little Prince basert på Antoine de Saint-Exupérys bok med samme tittel. Operaen hadde verdenspremiere ved Huston Grand Opera i 2003. I 2008 skrev hun musikalen Little House on the Prarie basert på bøkene til Laura Ingalls Wilder. Hun har også komponert bestillingsverket The Water Diviner til BBC Promenade Concerts i 2007.

Utmerkelser 
 1996: Vant Oscar for filmmusikken til filmen «Emma» 
 1999: Nominert til Oscar for musikken til filmen «Siderhusreglene»
 2000: Nominert til Oscar for musikken til filmen «Chocolat»
 2010: Utpekt til «Officer of the Order of the British Empire» (OBE) 
 2010: Mottok Richard Kirk Award (BMI Film & TV Awards for sitt bidrag som film- og TV-komponist 
 2015: Vant Emmy Award for musikken til HBOs film om Bessie Smith «Bessie»

Referanser

Eksterne lenker 
 
 

Engelske komponister
Filmmusikkomponister